સુજલામ સુફલામ જળસંચય અભિયાન દેશનું સૌથી મોટુ જળસંચય અભિયાન બની રહ્યું છે. આ અભિયાન અંતર્ગત તળાવો ઉંડા કરવાના કામને પ્રોત્સાહિત કરવા માટે સહકાર રાજ્યમંત્રીશ્રી ઈશ્વરસિંહ પટેલે ઝઘડીયા તાલુકાના રાણીપુરા, અછાલીયા, ડભાલ, બલેશ્વર ખાતે ચાલતા કામોનું નિરીક્ષણ કર્યું હતું અને શ્રમિકોના ખબર અંતર પૂછયા હતા. આ પ્રસંગે સહકાર રાજ્યમંત્રીશ્રી ઈશ્વરસિંહ પટેલે તળાવ ઉંડા કરવાની કામગીરીનું નિરીક્ષણ કરી ગ્રામજનોને સંબોધન કરતા જણાવ્યું હતું કે, રાજ્ય સરકાર સુજલામ સુફલામ જળસંચય અભિયાન શરૂ કરતાં જનઅભિયાન સ્વરૂપે સાકાર થયું છે. જળસંચય માટે જનશક્તિનો પુરૂષાર્થ યજ્ઞમાં ગ્રામજનોને પોતાનું શ્રમદાન કરી સહભાગી બનવા જણાવ્યું હતું. વરસાદના પાણીનું મુલ્ય સમજી ટીપે ટીપાં પાણીનો ગામના તળાવમાં સંગ્રહ કરી તેનો પશુઓ અને ખેતી માટ...